CELEX: C2007/095/67
Language: da
Date: 2007-04-28 00:00:00
Title: Sag C-148/07: Sag anlagt den 14. marts 2007 — Kommissionen for De Europæiske Fællesskaber mod Republikken Ungarn

28.4.2007   
            
            
               DA
            
            
               Den Europæiske Unions Tidende
            
            
               C 95/34
            
         Sag anlagt den 14. marts 2007 — Kommissionen for De Europæiske Fællesskaber mod Republikken Ungarn
   (Sag C-148/07)
   (2007/C 95/67)
   Processprog: ungarsk
   Parter
   
      Sagsøger: Kommissionen for De Europæiske Fællesskaber (ved V. Bottka og K. Mojzesowicz, som befuldmægtigede)
   
      Sagsøgt: Republikken Ungarn
   Sagsøgerens påstande
   
               —
            
            
               Det fastslås, at Republikken Ungarn har tilsidesat sine forpligtelser i henhold til artikel 2, stk. 3, i Kommissionens direktiv 2002/77/EF af 16. september 2002 om konkurrence på markederne for elektroniske kommunikationsnet og -tjenester (1), idet den ikke har ophævet de restriktioner for udbud af kabelfjernsynstjenester, der følger af artikel 115, stk. 4, i lov I af 1996 om radio og fjernsyn.
            
         
               —
            
            
               Republikken Ungarn tilpligtes at betale sagens omkostninger.
            
         Søgsmålsgrunde og væsentligste argumenter
   Fristen for gennemførelse af direktivet i national ret udløb den 30. april 2004.
   Det er Kommissionens opfattelse, at Republikken Ungarn har tilsidesat sine forpligtelser i henhold til artikel 2, stk. 3, i direktiv 2002/77/EF ved i loven om radio og fjernsyn at begrænse udbydere af kabeltjenesters ret til at udsende programmer, hvorved deres geografiske dækningsområde kun omfattede en tredjedel af befolkningen.
   
      (1)  EFT L 249, s. 21.